
A méztermelés tendenciái az Európai Unióban

A méhek és az emberiség kapcsolata évezredekkel ezelőttre vezethető vissza. Nem csak a múltban játszott fontos szerepet, hiszen a méhészet, mint agrárgazdasági ágazat jelentősége napjainkban sem elhanyagolható. Dolgozatunkban célunk volt kiemelni, miért létfontosságú a faj fenntartása az emberiség számára.
Általunk analizált kérdéskörök:
1. Elemeztük, milyen betegségek, vírusok fenyegetik a méhpopulációt, mi okozza óriási méreteket öltő létszámcsökkenésüket és mely országokat érinti ez leginkább.
2. A globális probléma globális megoldást követel, így először nemzetközi szinten vizsgáltuk meg a mézpiacot, az ott mutatkozó tendenciákat. Megvizsgáltuk, milyen intézkedéseket tesz a méhészet védelme és támogatása érdekében az Európai Unió. Elemeztük a jelentősebb EU-s méztermelő országok termelésében, kereskedelmi tevékenységében bekövetkezett változásokat. Utána jártunk, milyen hatásai vannak a gazdaságra a méhállomány csökkenésének, és az ezzel együtt járó méztermelés csökkenésének egyaránt.
3. Megvizsgáltuk továbbá a méhész szakma költségeit, annak megtérülését. Végül kiértékeltük a fogyasztókkal készített kérdőívet a mézfogyasztási szokásaikról.
Kutatásaink során szekunder módszert alkalmazva tártuk fel a téma szakirodalmi hátterét, statisztikai adatok elemzésével vizsgáltuk meg a különböző tendenciákat, és végül primer kutatást alkalmazva készítettünk interjút két méhésszel, valamint kérdőívet a mézfogyasztók számára.



